Georgi Abaşvili

Georgi Abaşvili () — Sovet hərbi lideri, vitse-admiral (1955); dəniz elmləri namizədi (1971), dosent (1965).

 Bioqrafiya 
1931-ci ilin oktyabrında Sankt-Peterburq Hərbi Dəniz Məktəbinin şturman sinifini bitirir.

Ştureman olaraq Volodarski (1931 oktyabr - 1932 avqust), Lenin (1932 avqust - 1934 yanvar)  esmineslərində, patrul gəmilərində diviziya şturmanı (yanvar 1934 - aprel 1935), təlim gəmisinin komandir köməkçisi olaraq xidmət edir. Leningradsovet (1935 -ci il aprel - 1936 -cı il martınadək) gəmisində komandir köməkçisi, Purga patrul gəmisində isə komandir (1936-cı il mart - 1938 -ci il martınadək) işləyir.

1937-ci ildə minadaşıyan gəmilərin komandirləri üçün bir illik kursları bitirir. Sonra "Smetlivıy" (mart - sentyabr 1938), "Qnevnıy" (1938 -ci il sentyabr - 1939-cu il fevralınadək) esmineslərinin komandiri, 1-ci patrul gəmilərinin batalyon (1939-cu il fevral - 1940-cı il aprelinədək) komandiri vəzifələrini tutur.

1939-1940-cı illər Sovet-Finlandiya müharibəsinin iştirakçısı olur. Baltik Donanmasının 4-cü məhvedici batalyonunun komandiri (1940-cı ilin fevral - dekabr ayları), 1940-cı ilin dekabrından Baltik Donanmasının 2-ci esas batalyonunun komandiri olur. 
 Böyük Vətən müharibəsi 
İkinci Dünya müharibəsinin başlaması ilə, 2-ci esmines batalyonunun komandiri olaraq, mina döşəməsini həyata keçirir. Riqa körfəzində, Ezel və Daqo adalarının müdafiəsində düşmən konvoylarının axtarışı əməliyyatlarında iştirak edir.

1941-ci ilin sentyabr-oktyabr aylarında Su Bölgəsinin Mühafizəsi Baş Qərargah rəisinin müavini olur.

1941-ci ilin noyabrında, Martı minadöşəyən gəminin komandiri olaraq, Hanko dəniz bazası qarnizonunun Leninqrad şəhərinə köçürülməsində iştirak edir. 1942-ci ilin yanvar-iyul aylarında Leningradsovet təlim gəmisinin komandiri olur.

1942-ci ilin iyul-dekabr aylarında "Zeya" kanoner qayığına komandanlıq edir, Ust-Tosno əməliyyatına və qoşunların artilleriya atəşi ilə enməsinə dəstək verir.

1942-ci ilin dekabrından 1943-cü ilin sentyabrına qədər "Leninqrad" esminesinin komandiri, 2-ci dərəcəli kapitan olur.

1943-cü ilin sentyabrından 2-ci esmines batalyonuna komandanlıq edir, 1944-cü ildə Leninqrad yaxınlığında və Kareliya bərzəğində almanların məğlub edilməsində iştirak edir. 1944-cü ildən Baltik Donanması Baş Qərargah rəisinin müavini olur. 
 Müharibədən sonrakı xidmət 
Müharibədən sonrakı dövrdə Maksim Qorki kreyserinə rəhbərlik edir (mart 1946 - oktyabr 1948). Sovet gəmilərinin Polşaya (1953), Finlandiyaya (1954) səfərlərinə rəhbərlik etmişdir. 8 avqust 1955-ci ildə vitse-admiral rütbəsinə layiq görülür.

1957-ci ilin fevralından Tallindəki donanma bazasına komandanlıq edir. 1960-cı ilin avqustundan isə Baltik Donanması Hərbi Şurasının 1-ci komandirin müavini olur.

1962-ci ilin iyulundan 1963-cü ilin avqustuna qədər Sovet Ordusunun Kubadakı Hərbi Dəniz Qüvvələri komandirinin müavini (Anadır əməliyyatı) olur. 1962-ci il oktyabrın 28-nə keçən gecə raket buraxma əmrinin icrasını 6 dəqiqə gecikdirməsi il, Üçüncü Dünya müharibəsinin başlamasının qarşısını almışdır.

1964-cü ilin yanvar ayından etibarən dəniz gəmilərinin dövlət qəbulunun Baltikyanı qrupuna rəhbərlik edir. 1964 -cü ilin mayından 1970-ci ilin dekabrına qədər Hərbi Dəniz Qüvvələrinin Ali Xüsusi Zabit siniflərinin rəisi olur.

1971-ci ilin aprelindən ehtiyata buraxılır. 26 sentyabr 1982-ci ildə dünyasını dəyişir.

Leninqradın Serafimovskoye qəbiristanlığında dəfn edilir.

 Ailəsi 
Qızı - Zaira (1948), dəniz rəssamı. 
 Mükafatlar 
"Lenin" ordeni (1953);

Dörd dəfə "Qırmızı Bayraq" ordeni (1944, 1947, 1956, 1963);

İki dəfə "Qırmızı Ulduz" ordeni (1940, 1944));

II dərəcəli Naximov ordeni (20.07.1945);

"Qırmızı əmək bayrağı" ordeni (1968);

"Leninqradın müdafiəsinə görə" medalı (1943);

"1941-1945-ci illər Böyük Vətən müharibəsində Almaniya üzərində qələbəyə görə" medalı.

 İstinadlar 

Kateqoriya:İkinci Dünya müharibəsində SSRİ hərbçiləri
Kateqoriya:SSRİ-Finlandiya müharibəsi (1939-1940) iştirakçıları